jkorsvik/nowiki_second_scrape_merged huggingface dataset:
UFC 90

UFC 90: Silva vs. Côté var et MMA-arrangement i regi av UFC i Rosemont, Illinois 25. oktober 2008.


== Resultater ==


=== Innledende kamper ===
Weltervektkamp:  Josh Burkman vs.  Pete SellSell beseiret Burkman med enstemmig avgjørelse (29-28, 29-28, 29-28).Lettvektkamp:  Hermes Franca vs.  Marcus AurelioFranca beseiret Aurelio med enstemmig avgjørelse (30-27, 29-28, 29-28).Mellomvektkamp:  Dan Miller vs.  Mt HorwichMiller beseiret Horwich med enstemmig avgjørelse (29-28, 29-28, 29-28).Lettvektkamp:  Spencer Fisher vs.  Shannon GugertyFisher beseiret Gugerty med submission (triangle choke) 3:56 i 3. runde.Mellomvektkamp:  Thales Leites vs.  Drew McFedriesLeites beseiret McFedries med submission (rear naked choke)  1:18 i 1. Denne kampen ble vist på direktesendingen.


=== Hovedkamper ===
Lettvektkamp:  Sean Sherk vs.  Tyson GriffinSherk beseiret Griffin med enstemmig avgjørelse (30-27, 29-28, 29-28).Tungvektkamp:  Fabricio Werdum vs.  Junior dos Santosdos Santos beseiret Werdum med KO (uppercut) 1:20 i 1. runde.Lettvektkamp:  Rich Clementi vs.  Gray MaynardMaynard beseiret Clementi med enstemmig avgjørelse (30-27, 30-27, 30-27).Weltervektkamp:  Thiago Alves vs.  Josh KoscheckAlves beseiret Koscheck med enstemmig avgjørelse (30-27, 29-28, 30-27).UFC Mellomvekt tittelkamp:  Anderson Silva (c) vs.  Patrick CôtéSilva beseiret Côté med TKO (skade) 0:39 i 3. runde og beholdt sin Mellomvekt tittel.


== Bonuser ==
Fight of the Night:  Sean Sherk and  Tyson Griffin
Knockout of the Night:  Junior dos Santos
Submission of the Night:  Spencer Fisher
Dueholm kloster

Dueholm kloster ligger i Nykøbing Mors. Den bevarte delen av det gamle klosteranlegget huser i dag Morslands historiske museum. 


== Historie ==
Området lå i den tidlige middelalder under bispestolen i Børglum. Ca. 1370 skjenket biskop Svend eiendommen for opprettelse av et johanniterkloster. Klosteret omtales første gang i 1371. Ved reformasjonen i 1536 ble det som annet kirkegods lagt under kronen og deretter bestyrt av en kongelig lensmann. Da satte også forfallet inn ettersom klosterets bygninger ikke fikk noen ny bruk. Kirken, som var 60 meter lang og 30 meter bred, ble revet. En enkelt bygning, bygget omkring 1450, like ved låven, var en vannmølle. Den ble gjort om til hovedbygning med bolig for lensmannen og elven ble ledet gjennom gulvet i kjøkkenet der. Denne fløyen er fremdeles bevart og brukes nå til museum. I 1664 gikk godset over til generalpostmester Poul von Klingenberg, som hadde store verdier til gode hos kronen. Etter dette hadde adelige familier gården i eie. Rundt 1900 ble jorden utstykket til utvidelse av Nykøbing Mors, selv parken og alleene ble rasert.
Det finnes en avskrift av Dueholm klosters brevbok, Dueholms Diplomatarium, med brev fra 1371-1539. Den gir en unik innsikt i klosterets virke. Den er utgitt i bokform på dansk/latin, Dueholms Diplomatarium, ved O. Nielsen i 1872. Boken er kommet i ny utgave på engelsk i 2009.
Dueholm kloster ble fredet i 1918.


== Eiere av Dueholm kloster ==
(-1371) Børglum Bispestol
(1371–1536) Johanitterordenen
(1536–1664) Kronen
(1664–1678) Poul von Klingenberg (d. eldre)
(1678–1680) Alette van der Camer
(1680) Anna Margrethe Marselis (datter)
(1680–1719) Joachim Brockdorff (ektemann)
(1719–1723) Poul von Klingenberg (d. yngre)
(1723–1752) Ulrikka Augusta von Speckhan (enke)
(1752–1762) Anders Tøttrup
(1762–1797) Povel Ulrich Tøttrup
(1797–1840) Anders Tøttrup
(1840–1845) Poul Ulrich Ernst Tøttrup
(1845-?) Nicolai Nyholm (senior)
(?-?) Gottlieb D. Pers
(?-1875) Nicolai Nyholm (junior)
(1875–1884) Ernst E. Hedemann
(1884–1909) Otto Ditlev Kaas
(1909–) Morslands historiske Museum


== Referanser ==


== Eksterne lenker ==
Dueholm kloster og Morsland historiske museum
Et sendebud fra Viborg til Dueholm
Humble African

Humble African er et roots-reggae-album av Culture, utgitt i 2001.


== Sporliste ==
«Why Am I a Rastaman»
«Revolution»
«Going Home»
«Rolling Stone»
«Humble African»
«Where Is the Love» (med Marcia Griffihts)
«Poverty»
«Too Much Ginals»
«Never Give Up»
«Weeping»
«It is Hard to Live»
«Fishes to Fry»
«Home Grown» (med Morgan Herritage)
«Poor People Hungry»
«Nah Stay Inna Babylon»


== Musikere ==
Vokal – Joseph Hill (På alle spor. Duett med Marcia Griffiths på spor 6, og med Morgan Herritage på spor 13)
Bass – Robbie Shakespeare (spor 1,8,9,10,11,12,1415), Danny Dennis (spor 2,3,4,5,6,7)
Trommer – Sly Dunbar (spor 1,8,9,10,11,12,14,15) Paul Kastick (spor 2 3,5,6,7), Bongo Herman (spor 4)
Piano – Robbie Lyn (spor 1,2,3,5,6,7,8,9,10,11,14,15), Steely Johnson (spor 15)
Keyboard – Christopher «Sky juice» Birch (spor 2,3,4,5,6,12), Robbie Lyn (spor 3,6,7,12)
Gitar – Dwight Pickney (spor 1,8,9,10,11,14,15), Junior Marvin (spor 2,5,10,12,13), Dalton Browne (spor 2,3,5,6,7), Earl «Chinna» Smith (spor 4,13)
Perkusjon – Christopher «Sky juice» Birch (spor 1,11,15), «Sticky» Thompson (spor 4,11), Skully (Spor 4), Joseph Hill (spor 4)
Saksofon – Dean Fraser (spor 2,3,6,7,8,9,10,11,15)
Trombone – Nambo Robinson (spor 2,6,7,8,9,10,11,15)
Trompet – Chico Chin (spor 2,6,7,8,9,10,11,15)


== Eksterne lenker ==
(en) Humble African på Discogs
Rich Franklin

Rich Jay Franklin II (født 5. oktober 1974 i Cincinnati, Ohio i USA) er en amerikansk MMA-utøver som for tiden tilhører promotøren UFC og konkurrerer i mellomvektklassen. Han er tidligere verdensmester i mellomvektklassen for den samme promotøren.


== MMA meritter ==


== Referanser ==


== Eksterne lenker ==
(en) Offisielt nettsted 
(en) Rich Franklin – kategori av bilder, video eller lyd på Commons 
(en) Rich Franklin på Internet Movie Database 
(en) Rich Franklin hos The Movie Database 
(en) Rich Franklin – Sherdog 
(en) Rich Franklin på Twitter
Blackheart Man

Blackheart Man er den jamaicanske reggae-artisten Bunny Wailers debutalbum som soloartist, utgitt i 1976. Bunny Wailer startet egen solokarriere i 1974 og albumet Blackheart Man ble utgitt to år senere. Albumet regnes som Wailers sterkeste soloalbum. Budskapet om Rastafar-I er sentralt på plata og synges harmonisk fram av Bunny Wailers lyse stemme, til militante roots reggaerytmer. På sitt debutalbum samlet Bunny Wailer flere av Jamaicas ypperste reggaemusikere for å bakke opp hans spirituelle og revolusjonære tekster. 


== Sporliste ==
«Blackheart Man»
«Fighting Against Convictions»
«The Oppressed Song»
«Fig Tree»
«Dream Land»
«Rasta Man»
«Reincarnated Souls»
«Armagideon (Armagedon)»
«Bide Up»
«This Train»


== Musikere ==
Bunny Wailer, vokal, perkusjon, bakgrunnsvokal
Carlton Barrett, trommer
Robbie Shakespeare, bass
Aston «Familyman» Barrett, bass, rytmegitar, keyboard
Peter Tosh, rytmegitar, melodica, sologitar, bakgrunnsvokal
M. Murray, rytmegitar (spor 3)
Karl Pitterson (akustisk gitar på spor nummer 10)
Earl «Chinna» Smith, rytmegitar
Eric Frater, rytmegitar
Tyrone Downie, keyboard
Harold Butler, keyboard
Bernard «Touter» Harvey, keyboard
Winston «Brubeck» Wright, keyboard
Bobby, keyboard
Willi Pep, perkusjon
Neville Garrick, perkusjon (spor 10)
Larry McDonald, perkusjon (spor 9)
Tyrone Downie, melodica
Bob Marley, bakgrunnsvokal (spor 6)
Blåsere: Tommy McCook, Richard «Dirty Harry» Hall, Bobby Ellis, Herman Marquis, Mark West (spor 4), Jackey (spor 5), Bongo (spor 7)
Thora Storm

Thora Josefina Storm (født 26. august 1845 i Trondhjem, død 11. november 1935 i Trondheim) var en norsk skolebestyrer, kvinnesaksforkjemper og Venstrepolitiker.Hun tok avsluttende eksamen i 1856 ved Pikerealskolen. I 1870 fikk hun lærerjobb ved en pikeskole i Sarpsborg som hun bestyrte 1872–1879. I 1879 startet hun Frøken Storms Pikeskole i hjembyen Trondheim, hvor også hennes søstre Cathinka og Asta var lærere. Etter å ha gitt skolen til Sara Christie i 1894 underviste hun ved Trondheim katedralskole og byens Alliance française. Med Antonie Løchen startet hun Trondhjems Kvinnesaksforening i 1885, som hun ledet 1889–1891. Hun var blant stifterne av Trondhjems Venstreforening, og hun satt i bystyret for Venstre i perioden 1902–1907.
Thora Storm har gitt navn til en videregående skole i Trondheim, ved sammenslåingen av Gerhard Schønings skole og Adolf Øiens skole til Thora Storm videregående skole i 2010.Hennes far var sogneprest Fredrik Elias Storm. Blant søsknene hennes var konservator Vilhelm Storm. Hennes fettere var Johan Storm og Gustav Storm. Selv var hun ugift.Hun ble utnevnt til æresmedlem av Norsk Kvinnesaksforening i 1914. Hun var også æresmedlem av Trondhjems Kvinderaad og Norske Kvinners Nasjonalråd.


== Referanser ==


== Eksterne lenker ==
Trondhjems Kvinnesaksforenings arkiv finnes på NTNU Universitetsbiblioteket
Thora Storms privatarkiv finnes ved NTNU Universitetsbiblioteket
Dalabygda

Dalabygda er en jordbruksbygd nord og vest for Langavatnet og sør for fjellet Veten i Åsane bydel i Bergen kommune, beliggende like nord for Nyborg og tettbebyggelsen i sentrale Åsane. Gjennom området går den Trondhjemske postvei. Her ligger gårdene Saurås, Angeltveit, Espelid, Mellingen, Vesterlid, Sæterstøl og Teigland. På Saurås ligger Åsane gamle kirke og kirkegård. Dalavegen er hovedveien i området.
Dalabygda utgjør en grunnkrets i Bergen kommune, som hadde 347 innbyggere 1. januar 2012 og et areal på 5,82 km², av dette 0,42 km² ferskvann.
World Peace

World Peace er et album av den jamaicanske roots-reggaegruppen Culture, utgitt i 2003. Albumet ble utgitt bare tre år før vokalisten i gruppa, Joseph Hill, døde 57 år gammel. Tittelen World Peace oppsummerer Cultures budskap oppgjennom hele sin aktive musikkarriere fra midten av syttitallet, nemlig fred og frihet i alle nasjoner. 


== Sporliste ==
Alle sangene er skrevet av Culture.

«Sweet Freedom»
«Time Is Getting Harder»
«World Peace»
«Coming Down»
«Long Day Bud a Bawl»
«Gun Put Down»
«Never Get Weary»
«Dog a Go NYAM Dog»
«No Segregation»
«Walk in Jah Light»
«Selection Train»
«Babylon Falling»
«Holy Mount Zion»


== Musikere ==
Joseph Hill, vokal, keyboard, perkusjon, bakgrunnsvokal
Shawn Dawson, trommer
Glen Brownie, bass
Mickey Fletcher, bass
Robert Brownie, gitar
Dwight Pickney, gitar
Wayne Armond, gitar
Christopher Birch, keyboard
Robbie Lyn, keyboard
Clyde «Blip» Golding, perkusjon
Christopher «Sky juice» Blake, perkusjon
Harry «T» Powell, perksujon
Dean Fraser, blåser
Ronald «Nambo» Robinson, blåser
David Madden, blåser
Bakgrunnsvokalister: June Cole, Nina, Albert Walker, Telford Nelson
Hjortland

Hjortland er en liten jordbruksbygd vest for Kråvatnet i Åsane bydel i Bergen kommune, som ligger sør for Flaktveit og vest for Blindheim, på grensen mot Arna bydel i øst. Hjortlandsvegen er hovedveien gjennom området. Her ligger det fire gårdsbruk.
Hjortland utgjør en grunnkrets i Bergen kommune som hadde 377 innbyggere 1. januar 2015, og et areal på 5,47 km² hvorav 0,18 km² er ferskvann. Ferskvannet er forholdsvis skittent og forurenset på grunn av en søppelplass som en elv renner igjennom. Søppelplassen består av farlig avfall som kadmium (Cd), bly (Pb), kobber (Cu), sink (Zn), krom (Cr) og nikkel (Ni), ifølge Miljøjournalen fra 2006. Dette er gravd ned på et tun ved «Hundegården» ved enden av veien.


== Referanser ==
Trust Me (Culture)

Trust Me er et album av den jamaicanske roots-reggae-trioen Culture, utgitt i 1997. Selve tittellåten ble en stor hit, hvor Culture presiserer hvor lett folk stoler på politikere, advokater, leger, prester og lærere, mens de ikke stoler på hverandre eller på seg selv. Albumet inneholder også kjente reggaelåter som «Riverside» og «Black Starliner», og er i kjent spirituell Culture-stil.   


== Sporliste ==
Alle sangene er skrevet og komponert av Culture, bortsett fra spor nummer sju, «Chant Down Babylon» som er komponert av Bob Marley.

«Trust Me»
«Riverside»
«Outcast»
«Writing on the Wall»
«No Night»
«Walk with Jah»
«Chant Down Babylon»
«Dirty Tricks»
«Black Starliner»
«Jah Pretty Face»
«Reasoning»
«Babylon a Weep»
13. (Bonus-spor:) «Jah Pretty Face» – Nyabinghi Mix


== Musikere ==
Joseph Hill, vokalist
Albert Walker, støttevokalistBandet består av The Dub Mystics:

Dexter Valmond, bass
Dean Pond, bass
Ricky Richardson, gitar
Noel Aikens, keyboard
Chris Whitley, keyboard
Joseph Hill,
Harry Powell, perkusjon
Dean Pond, perkusjon
Clyde Golden, perkusjon
Dean Fraser, saksofon
David Madden, trompet
František Kupka

František Kupka  (født 23. september 1871, død 24. juni 1957) var en tsjekkisk maler og grafiker. Han var klassisk utdannet fra hjemlandet, men fattet interesse for mere moderne retninger i løpet av et opphold i Paris, der han bosatte seg i forstaden/bydelen Puteaux.
Han regnes blant stifterne innen både den abstrakte og kubistiske retningen.


== Referanser ==
The Abyssinians

The Abyssinians er en harmonisk rootsreggaetrio fra Jamaica. Bandet ble dannet i 1968 av Donald Manning, Bernard Collins og Linford Manning. Deres største hit gjennom tidene, «Satta Massagana», ble utgitt i 1969. Låten er en spirituell rastafarisang med innspill av amharisk, språket i Etiopia. Selve titelen «Satta Massagana» betyr «Be og vær takknemlig» på amharisk. Sangen har blitt spilt av flere andre reggaeartisten, bla Third World og Johnny Clarke, og er en av Jamaicas mest populære låter gjennom tidene.
Navnet «the Abyssinians» kommer av det gamle navnet på keiserriket Etiopia, som var Abyssinia. The Abyssinians musikk bærer stort preg av medlemmenes rastafaristandpunkt. «Satta Massagana» fra 1969 er en av rastafarianernes mest spilte låter og er introduksjonslåten på filmen Rockers. På syttitallet fortsatte the Abyssinians å produsere gode rootsreggaelåter, blant andre «Declaration of Rights», «Yi Mas Gan», «Let My Days Be Long», «Forward On To Zion» og «ARISE». 
I 1980 ble the Abyssinians oppløst. En av grunnleggeren, Donald Manning, fortsatte å turnere under navnet the Abyssinians, men uten de andre opprinnelige medlemmene. Gruppa ble gjenforent i 1998 og ga da ut albumet REUNION. 
The Abyssinians er fortsatt aktive som et rootsreggaeband, sist gang the Abyssinians var på turné var i USA i 2007.


== Eksterne lenker ==
(en) The Abyssinians på Discogs 
(en) The Abyssinians på MusicBrainz 
(en) The Abyssinians på Songkick 
(en) The Abyssinians på AllMusic
Brattland

Brattland er et spredtbebygd område ved Grimevatnet i Fana bydel i Bergen kommune, på grensen mot Arna bydel i øst, og omgitt av Sædalen og Midtun i vest. Hardangerveien er hovedveien gjennom området.
Brattland utgjør en grunnkrets i Bergen kommune, som hadde 1 864 innbyggere 1. januar 2014, og et areal på 9,56 km², hvorav 0,79 km² er ferskvann. Grunnkretsen strekker seg fra grensen mot Arna i øst til og med Helldal i vest. I området ligger gårdene Øvre og Nedre Brattland, Søylen, Erdal, Grimen og Helldal, som er oppdelt i mindre bruk. Ved Helldal er det tettbebyggelse oppover mot Sædalen.
Dag Jørund Lønning

Dag Jørund Lønning (født 26. januar 1967) er en norsk sosialantropolog (professor dr. philos.) med spesiell interesse for menneskelig nyskaping. Lønning er rektor og professor i nyskaping og bygdeutvikling ved Høgskulen for Grøn Utvikling (tidligere Høgskulen for landbruk og bygdeutvikling), som ligger i Bryne i Rogaland.


== Yrkesliv ==
Lønning har skrevet en rekke artikler og bøker om utviklingen i Midtøsten, kulturøkonomi, innlevingsøkonomi/opplevingsøkonomi, livet i matjorda, kulturarv, nyskaping og bygdeutvikling.
Han har tidligere vært forsker ved Chr. Michelsens Institutt, faglig leder ved Telemarksforsking i Bø, seniorforsker ved Nordlandsforskning og direktør ved Norsk senter for bygdeforskning.
Lønning er kåret til Årets landbruksblogger 2014 og Årets bygdeprofil 2015 av Nationen sine lesere, og ble, som en av veldig få forskere, plassert på Nationen og Bondebladets liste over «de 100 mektigste i norsk landbruk» både i 2015, 2016 og 2017. I 2019 ble Lønning tildelt hedersprisen "Årets meitemark" av organisasjonen Økologisk Norge for sitt arbeid for livet i matjorda og et naturnært landbruk.


== Sentrale publikasjoner ==
1995: Bridge over troubled water. Inter-ethnic dialogue in Israel/Palestine. Bergen: Norse Publications
1998: (red. med George Giacaman). After Oslo. New Realities, Old Problems. London and Chicago: Pluto Press
2000: Gøy på landet? Landbruk i ei postmoderne tid. Oslo: Det Norske Samlaget
2000: (red.) Bønder i soloppgang? Ål: Boksmia forlag
2003: (red.). Den norske Bygda og Den Store Verda. Om lokal utvikling i ei global tid. Bø: Telemarksforsking
2004: Landskap som ressurs i kulturøkonomien. Opplevingar frå det skotske Høglandet og Island. Telemarksforsking-Bø, rapport 218
2005: Frå Vogge til Mekka. Ein kulturøkonomisk utviklingsstrategi for Morgedal. Telemarksforsking-Bø, rapport 226
2007: Fridomen til å skapa. Alternative historier om nyskaping og bygdeutvikling. Universitetet for miljø- og biovitskap, Dr. Philos. Thesis 2007:1
2009: (med Tone Magnussen, Johan Helland og Siri Lange): Evaluation of Norwegian Support for the Protection of Cultural Heritage. Oslo: Norad
2009: Ringar i vatnet. Innlevingsøkonomi i det kulturelle hamsunlandskapet Hamarøy. Bokbyen Hamarøy: Segelfoss forlag
2010: (med Rhys Evans): Fellesskapsturisme. Reiseliv som kjelde til lokal utvikling. HLB-rapport nr 1/2010
2011: Kva er nyskaping? Om fridom, skaparglede, framtid og fellesskap. Ål: Boksmia forlag
2011: Den skapande forskaren. Teoretiske, metodiske og strategiske fundament for ei utviklingsretta forskarrolle. Trondheim: Tapir akademisk forlag
2012: Lokalsamfunnet som kreativ allmenning. Ein rettleiar. Vestlandsk Vidsyn
2013: Liv i fjøsan. Forfall, forandring og fornyelse. Oslo: Forlaget Press
2014: Dialogbasert utvikling. Manual for lokalt mobiliseringsarbeid og demokratifornying. Bryne: Jæren Forlag
2017: Jordboka. Det fantastiske universet under føtene våre. Forlaget Nyskaping
2019: Jordboka II. Nærare naturen. Inn i det kompostmoderne. Forlaget Nyskaping


== Referanser ==
Antarctic Muon And Neutrino Detector Array

Antarctic Muon And Neutrino Detector Array (AMANDA) er et nøytrino-teleskop som ligger under forskningsstasjon Amundsen-Scott på Sørpolen. Etter ni års drift ble AMANDA i 2005 offisielt en del av det påfølgende prosjektet, IceCube. 
AMANDA består av optiske moduler, hver inneholdende et fotomultiplikatorrør, senket ned i isen i Antarktika på rundt 1500 til 1900 meters dybde. I det siste utviklingstrinnet, kalt AMANDA-II, består AMANDA av et sett på 677 optiske moduler montert i 19 separate lenker som er spredt ut i en grov sirkel med en diameter på 200 meter. Hver lenke har flere titalls moduler og ble plassert ved å «bore» et hull i isen ved hjelp av en varmtvannsslange, senke ned kabelen med de optiske modulene på, og deretter la isen fryse til rundt den igjen.  
AMANDA detekterer nøytrinoer med svært høy energi (50+ GeV) som passerer gjennom jorden fra den nordlige halvkule og treffer dektektorene på vei opp gjennom isen i Antarktis. Nøytrinoet kolliderer med kjernen til oksygen- eller hydrogen-atomer i isen, og produserer et muon og en hadronisk skur. De optiske modulene detekterer tsjerenkovstrålingen fra disse resulterende partiklene, og gjennom analyse av timingen av fotontreffene kan man omtrentlig bestemme retningen til det opprinnelige nøytrinoet med en oppløsning på rundt 2 grader.  
AMANDAs målsetning var et forsøk på nøytrino-astronomi, dvs. å identifisere og karakterisere nøytrinokilder utenom solsystemet. Sammenlignet med underjordiske detektorer som Super-Kamiokande i Japan var AMANDA i stand til å se nøytrinoer med høyere energi, ettersom det ikke var begrenset i volum til en menneskebygd tank. Det hadde imidlertid mye lavere nøyaktighet, på grunn av de midre kontrollerte omgivelsene og større avstand mellom fotomultiplikatorene. Super-Kamiokande kan se i mye større detalj på nøytrinoer fra Sola og de som genereres i jordens atmosfære, men ved høyere energier vil spekteret inkludere nøytrinoer som domineres av de fra kilder utenfor solsystemet. Et slikt nytt bilde av kosmos kan gi viktige spor i letingen etter mørk materie og andre astrofysiske fenomener.
Etter to korte års drift som en integrert del av IceCube, ble AMANDA endelig nedlagt i juli og august 2009. 


== Referanser ==


== Eksterne lenker ==
(en) Offisielt nettsted 
IceCube nettsted
Laura Mgrdichian: «AMANDA's First Six Years», physorg.com
Borgå å

Borgå å (finsk: Porvoonjoki) er en elv i de finske landskapene Nyland og Päijänne-Tavastland. Elven har sine kilder sydvest for Lahtis og renner gjennom kommunene Hollola, Lahtis, Orimattila, Pukkila og Askola. Den renner ut i Finskebukten ved Borgå.
Det største vannkraftverket i vassdraget ligger ved Strömsbergsforsen i Borgå kommune. 
Avløpsvann fra Lahtis føres inn i elven. Skjønt dette er renset, er vannkvaliteten i elven heller dårlig. 
Borgå ådal hører til de eldste kulturlandskapene i Finland. Langs elvebredden ligger tettbebyggelser og herregårder med hus fra det 18. og det 19. århundre. Sammen med gamlebyen i Borgå utgjør Borgå ådal et av de 27 offisielle nasjonallandskapene i Finland.


== Eksterne lenker ==
Uppslagsverket Finland, Borgå å
Arbets- och näringsministeriet, Skärgårdsdelegationen: Finland. Öarnas och sjöarnas land, 2009
Miljöministeriet, Finlands 27 nationallandskap
Mote.no

Mote.no er et norsk moteforum på Internett som ble startet opp i 2001. Forumet har over 26 000 registrerte medlemmer og over 1 million innlegg.
Ifølge statistikk fra TNS Gallup er Mote.no en av landets største uavhengige nettsteder, med ca. 180 000 besøk i måneden.Mote.no forumet er nedlagt.


== Eksterne lenker ==
Mote.no
Mississippibekkenet

Mississippibekkenet er USAs største, og verdens nest største nedbørfelt for ett vassdrag – bare overgått av Amazonasbekkenet. Mississippibekkenet utgjøres av elvene Mississippi, Missouri og sideelver, og drenerer et totalt areal på 3,23 millioner km², en tredel av USAs areal. Mer enn 99% av arealet er i USA, med bare helt små nedbørsfelt i Canada i nord. 
Mississippibekkenet ligger i geologisk stabile kontinentalområder, og omsluttes av vannskiller («continental divides») mot de kaledonsk foldede Appalachene i øst og det gamle fjellområdet Rocky Mountains i vest. Vassdraget renner sørover ut i Mexicogulfen. Landskapet er svært flatt, og består av løsmasser som er vasket ut av Rocky Mountains og avsatt langs elvene helt ned til Louisiana, hvor hovedvassdraget er sakte og meanderpreget. 
Mississippibekkenet har enorm økonomisk betydning. USAs landbruk har sin hovedbasis i bekkenet, og skipsfarten på havnene i Lousiana og opp elvene hele veien til St. Paul i Minnesota har meget stor økonomisk betydning. Reguleringen av elvene er betydelig for irrigasjons- og flomkontrollformål, men har lite potensial for vannkraft på grunn av den beskjedne fallhøyden.
Sideelvene i bekkenet omfatter blant annet:

Mississippi – 3 770 km
Ohio – 1 579 km
Tennessee – 1 049 km
Des Moines – 845 km
Missouri – 4 090 km
James – 1 143 km
Platte – 499 / 1 593 km
North Platte – 1 090 km
South Platte – 720 km
Arkansas – 2 348 km
Canadian – 1 220 km
White – 1 162 km
Red River – 2 190 kmVannføringen langs Mississippi (3 770 km) tar hele 90 dager fra øverst i Minnesota til Mexicogulfen.
Legalize It

Legalize It er reggaeartisten Peter Tosh' debutalbum fra 1976. Albumet har et revolusjonært og spirituelt budskap og regnes som en reggaeklassiker av Tosh beste kvalitet. «Legalize It» ble også et slags slagord og en kampsang for aktivister som kjemper for legalisering av planten cannabis, noe som var en av Peter Tosh store hjertesaker.


== Sporliste ==
«Legalize It» (Peter Tosh)
«Burial» (Tosh/Bunny Wailer)
«Whatcha Gonna Do» (Tosh)
«No Sympathy» (Tosh)
«Why Must I Cry» (Tosh/Bob Marley)
«Igziabeher (Let Jah be Praised)» (Tosh)
«Ketchy Shuby» (Tosh)
«Till Your Well Runs Dry» (Tosh/Bunny Wailer)
«Brand New Secound Hand» (Tosh)Albumet er produsert av Peter Tosh


== Musikere ==
Peter Tosh – vokal, keyboard og rytmegitar
Aston «Familyman» Barrett – bass
Robbie Shakespeare – bass
Tyrone «Organ D» Downie – keyboard
Al Anderson – sologitar
Donald Kinsey – sologitar (på spor 4 og 8)
Carlton Barrett -trommer
Robbie «Ras» Lee – munnspill
Bunny Wailer – koring
Rita Marley – koring
Judy Mowatt – koring


== Eksterne lenker ==
(en) Legalize It på Discogs 
(en) Legalize It på MusicBrainz 
(en) Legalize It på Spotify 
(en) Legalize It på AllMusic